হে জননী,  তোমার আঁচল ছায়া তলে আমার সকল শান্তি,  তোমার একটু সান্নিধ্য পেলে  মুছে যায় আমার অনন্ত কালের ক্লান্তি।    হে জননী,  আমার সকল তৃষ্ণা মিটে তোমার মুখের কথায়  তোমায় খুঁজে পাই গো আমি  বাংলার যথা তথায়।  তোমাকে পাই নদীর কূলে কূলে  তোমাকে পাই আমি অঘ্রাণে ছাওয়া আমের বোলে।  তোমাকে পাই আমি ফসলের মাঠে  যেথায়  ধান-কাউনের মঞ্জুরিগুলো দুলে।    হে জননী,  তোমার পায়ের তলে আমার সুখের ধরণী।  আমার ভাগ্য- জন্মেছি তোমার কোলে  স্রষ্টার ইচ্ছায় আমি এখনো তোমার কোলে  তোমার অপার ভালোবাসায় আমার স্বজন  পারেনি করিতে পর তোমার থেকে  যখন আমায় দান করি দেবার উঠেছিলো কূজন।    হে জননী,  আমারই মর্ম বেদনায় তুমি মর্মাহত;  ভুলাতে চাও আমার যন্ত্রণা তত।  করিতে চাও দান,  তোমার সুখের দিয়ে বিনিময়।  ধরায় আমার চাওয়া আছে যত।    হে প্রভু,  তোমার দরবারে আমার  এই মিনতি  আমার জননীরে তুমি দাও গো প্রশান্তি।